
R E F E R A T   D E   A P R O B A R E
privind aprobarea Devizului general actualizat și a indicatorilor tehnico-economici actualizați, după finalizarea procedurilor de achiziție publică, pentru obiectivul de investiții "MODERNIZARE DN74, STRADA MOȚILOR, GOȘA, ȚARĂȚEL, MUNICIPIUL BRAD, JUDEȚUL HUNEDOARA", aprobat pentru finanțare prin Programul 
Național de Investiții "Anghel Saligny"


Prin Hotărârea Consiliului Local nr. 195/2020 s-a aprobat Documentația de avizare a lucrărilor de intervenție și Devizul general pentru obiectivul de investiții "MODERNIZARE DN74, STRADA MOȚILOR, GOȘA, ȚARĂȚEL, MUNICIPIUL BRAD, JUDEȚUL HUNEDOARA", iar prin Hotărârea Consiliului Local nr. 141/2022 s-a aprobat Documentația de avizare a lucrărilor de intervenție, actualizată, a indicatorilor tehnico-economici, actualizați, precum  și suma care reprezintă categoriile de cheltuieli finanțate de la bugetul local pentru realizarea acestui obiectiv de investiții. 
Valoarea Devizului general aprobat este de 12.502.931,97 lei (cu T.V.A.), respectiv 10.524.031,43 lei (fără T.V.A.), din care C+M = 11.766.441,54 lei (cu T.V.A.), respectiv 9.887.766 lei (fără T.V.A.), valoarea  cheltuielilor neeligibile fiind de 185.045 lei (cu T.V.A.).
Prin Ordinul nr. 2364/08.09.2022 al ministrului dezvoltării, lucrărilor publice și administrației a fost aprobată lista obiectivelor de investiții și sumele alocate acestora pentru finanțarea Programului Național de Investiții ”Anghel Saligny”. Astfel, Municipiului Brad  i-a fost alocată, de la bugetul de stat, suma de 12.317.886,97 lei (cu T.V.A.) pentru obiectivul de investiții "MODERNIZARE DN74, STRADA MOȚILOR, GOȘA, ȚARĂȚEL, MUNICIPIUL BRAD, JUDEȚUL HUNEDOARA".
Devizul general este partea componentă  a  documentației  de avizare a lucrărilor de intervenție prin care se stabilește valoarea totală estimativă, exprimată în lei a cheltuielilor necesare realizării obiectivului de investiții.
Conform prevederilor art. 10 alin. (4) lit. c din Hotărârea Guvernului României nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din  fonduri publice, devizul general întocmit la faza de proiectare studiu de fezabilitate în cazul obiectivului nou/mixt de investiții și, respectiv, la faza de documentației  de avizare a lucrărilor de intervenție în cazul intervenției la construcția existentă se actualizează, obligatoriu, prin grija beneficiarului, după finalizarea procedurilor de achiziție publică, rezultând astfel valoarea de finanțare a obiectivului de investiții.   
[bookmark: _Hlk130384412]După finalizarea  procedurilor de achiziție publică  pentru obiectivul de investiții "MODERNIZARE DN74, STRADA MOȚILOR, GOȘA, ȚARĂȚEL, MUNICIPIUL BRAD, JUDEȚUL HUNEDOARA", valoarea totală a Devizului general a devenit 12.395.091,56 lei (cu T.V.A.), respectiv 10.438.045,45 lei (fără T.V.A.), din care C + M = 11.662.303,11 lei (cu T.V.A.), respectiv 9.800.254,71 lei (fără T.V.A.).	Urmare actualizării Devizului general, după finalizarea procedurilor de achiziție publică, indicatorii tehnico - economici ai acestui obiectiv de investiții se actualizează în mod corespunzător.
În contextul celor de mai sus am inițiat prezentul proiect de hotărâre prin care am propus aprobarea Devizului general actualizat și a indicatorilor tehnico-economici actualizați, după finalizarea procedurilor de achiziție publică, pentru obiectivul de investiții "MODERNIZARE DN74, STRADA MOTILOR, GOȘA, ȚARĂȚEL, MUNICIPIUL BRAD, JUDETUL HUNEDOARA",  aprobat pentru finanțare prin  Programul Național de  Investiții "Anghel Saligny", și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale art. 10 alin. 4 lit. c din H.G. nr. 907/2016  privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, ale  O.U.G.  nr. 114/2018 privind instituirea unor măsuri în domeniul investițiilor publice și a unor măsuri fiscal – bugetare, modificarea și completarea unor acte normative și prorogarea unor termene, cu modificările și completările ulterioare, ale art. 6 alin. 1 lit. b din Normele metodologice pentru punerea în aplicare a prevederilor Ordonanţei de Urgenţă a Guvernului nr. 95/2021 pentru aprobarea Programului Naţional de Investiţii "Anghel Saligny", pentru categoriile de investiţii prevăzute la art. 4 alin. (1) lit. a) - d) din Ordonanţa de Urgenţă a Guvernului nr. 95/2021, aprobate prin Ordinul nr. 1.333/2021, ale Ordinului nr. 1321/2021 pentru aprobarea standardelor de cost aferente obiectivelor de investiţii prevăzute la art. 4 alin. (1) lit. a) - c) din Ordonanţa de Urgenţă a Guvernului nr. 95/2021 pentru aprobarea Programului Naţional de Investiţii "Anghel Saligny", ale art. 17 din Regulamentul propriu privind măsurile metodologice, organizatorice, termenele și circulația proiectelor de hotărâri cu caracter normativ care se supun adoptării Consiliului Local al Municipiului Brad aprobat prin H.C.L. nr. 32/2021, ale art. 4 alin. 1 lit. d din OUG  nr. 95 /2021 pentru aprobarea Programului Naţional de Investiţii "Anghel Saligny", ale Ordinului ministrului dezvoltării, lucrărilor publice și administrației nr. 2364/2022 privind aprobarea listei obiectivelor de investiții și sumele alocate acestora pentru finanțarea Programului Național de Investiții ”Anghel Saligny”, ale art. 129 alin. 2 lit. d,  alin. 7 lit. n din  O.U.G. nr. 57/2019 privind Codul administrativ, cu modificările și completările ulterioare, ale Hotărârârii Consiliului Local al Municipiului Brad nr. 147 din 12.10.2021 privind aprobarea cererii de finanțare și a Devizului General estimativ pentru obiectivul de investiții ”MODERNIZARE DN74, STRADA MOȚILOR, GOȘA, ȚARĂȚEL, MUNICIPIUL BRAD, JUDEȚUL HUNEDOARA ", precum și ale art. 11 alin. 4 din Legea nr. 554/2004 a contenciosului administrativ, actualizată.

